Preĝejo Sankta Kruco (Vieselbach)

Preĝejo Sankta Kruco (germane: Heiligkreuzkirche) troviĝas en Vieselbach, kvartalo de Erfurto, Germanujo. La komunumo tamen apartenas al la eklezidistrikto de Vajmaro. Iam ĝi troviĝis en la centro de la vilaĝo; nuntempe ĝia situo senteblas pli norde (pro etendiĝo de la loĝada kaj komerca areoj). 
Historio
De la mezepoka kirko konserviĝis la alta, svelta turo kun enmetita turniĝo kaj ardezumita spajro. Fine de la 19-a jarcento ĝi tiom kadukis ke novkonstruo estis decidita: almenaŭ la ŝtonoj de la malkonstruota sakrala domo servu por ĉi projekto. Rezulto estas vera belaĵo laŭ novgotika stilo post konstruoj en 1894 kaj 1895. Galerioj kaj benkaro estas de fajna arto kaj la ligna plafono estas je ligna barelvolbo. Rekonsekro estis en la 16.7.1895.

Post Turniĝo oni restaŭradis la tuton kaj en 2003 oni refaris la originalajn bosojn. Jaron poste oni farbis la altarejon laŭ originala stato. La buntaj vitraloj de Wilhelm Franke el Naumburg (Saale) ankaŭ ĝuis refreŝigon. De 2016 ĝi estas pluse koncertejo por la Ĉambromuzika societo de Erfurto dum ties turneoj someraj tra diversaj vilaĝaj kirkoj.

 Sonorilaro kaj orgeno 
Muldisto de la unua sonorilo estis en 1522 la erfurtano Heinrich Ziegler. Duan elfaris en 1957 firmao Schilling el Apolda. La orgenon kreis en 1925 lau stilo de floranta romantiko la firmao W. Sauer el Frankfurto ĉe Odro. Mondonancinto estis tiam la bienposedanto Otto Lippold, memore al la dum la Unua Mondmilito falinta filo. Inter 2003 kaj 2006 restauradis ĉi instrumenton Christian Scheffler el Sieversdorf (Jacobsdorf).

 Eksteraj ligiloj 

hejmpaĝo 

Vieselbach
Vieselbach
Vieselbach
Vieselbach